Անցյալ գիշեր էլ չքնեցին, չնայած անցյալ գիշեր խաղաղ էր: Մի երկու անգամ, մի երկու ժամով կրակեցին, բայց, երբ մի քանի օր սահմանին կանգնում ես, գիտես, որ մի երկու անգամ, մի երկու ժամով կրակելը խաղաղություն է: Հոգնած չեն, համենայն դեպս, կանգնելուց չեն հոգնել, եթե առաջ հրաման լինի, կապացուցեն, որ չեն հոգնել: Իրավունք չունեն հոգնելու, քնելու, կարոտելու, հիվանդանալու, զարկվելու, զարկվելն իրավունքով է, չկա այդ իրավունքը: